is en en fr is is is is is is is en en cs de is en en is en is en en is en en is is is is en en is en en is en is en is en is en en is is en en en hu da is is is en is en en is en en en is en en en is fi is en is is is en is en is en is en en is de is en is en en is en en is en is en en en en en da de is is en is en en is en en is en en is en en en en en sv de is is en is en is en is en is is en en is is is en is en is en en en sv fr is en is en en is is et is en en is en en is en is en en is en is is en en en is en en en en en sv fr is is is is is is is is is is en is is en en et de is is en en is en is en en is en en is en en is en en is en en is en en is en en en en en en en en hu en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label kort. Show all posts
Þar sem það styttist í páskana langaði mig að deila með ykkur nokkrum hugmyndum.
Venjulega hef ég keypt hefðbundnar páskagreinar (þessar með gulu blómunum) en síðasta ár ákvað ég að klippa nokkrar greinar af fallega alpareyninum úti í garði.
Mér fannst það ekki koma síður vel út auk þess sem það var ókeypis og umhverfisvænna!
Við höfum oft sent páskagotterí til vina og vandamanna í Þýskalandi.
Í fyrra fannst mér eins og enginn þyrfti á meira súkkulaði að halda en ákvað í samvinnu við guttann að senda svona ferlega sæt perlupáskaungakort.
Við fengum svo í páskagjöf svona æðisleg sumarblóm- frábær hugmynd sem að nýtist vel og þarf ekki að kosta mikið.
Email ThisBlogThis!Share to TwitterShare to FacebookShare to Pinterest
Labels: dúllerí, gjafahugmynd, heimilið, innpökkun, kort, krakkakort, náttúra, páskar, umhverfisvænt
Nóvember og það er kominn tími til að huga að jólakortunum.
Ég er að sjálfsögðu ekki búin að gera jólakortin fyrir þetta árið en þar sem ég gaf mér engan tíma til að sýna ykkur jólakortin í fyrra get ég sýnt ykkur þau núna!
Þau eru einföld og frekar fljótleg, enda sérhæfi ég mig í slíkri kortagerð
Fyrst er að finna góða mynd, hvort sem það er af barninu þínu, fjölskyldunni, gæludýrinu eða falleg mynd úr fríinu.
Ég skar út einlitar "mottur" í nokkrum litum sem voru aðeins stærri en myndin til að ramma hana inn.
Braut svo A4 blað til helminga. Það er svolítið stórt en ég átti gommu af stórum umslögum sem kortin pössuðu fínt í.
Svo er að finna falleg skrautlímbönd, þar kom ríflegt límbandasafnið að góðum notum.
Mér fannst skemmtilegt að hafa þau svolítið ólík og prófa mismunandi samsetningar.
Jólin þar áður gerði ég svona kort:
og dúllaði svolítið við umslögin
Og jólin þar áður var þetta niðurstaðan:
Kortin eiga margt sameiginlegt en mér finnst standa upp úr hvað fyrirsætan er mikið krútt,
en þar er ég mögulega nokkuð hlutdræg!
Posted by Rósir og rjómi at 00:18 No comments:
Email ThisBlogThis!Share to TwitterShare to FacebookShare to Pinterest
Labels: föndur, jól, kort, munsturlímband, Washi teip
Þrennt á þriðjudegi # 5
Ég er svo rík að hafa eignast nýjan yndislega fallegan frænda um daginn og ég föndraði ofurlítið fyrir nafnaveisluna hans.
Hann fékk sjóð til kerrukaupa í sparibauk sem að áður hafði verið auglýsing frá banka.
Með fylgdi kort fullt af heillaóskum fyrir litla prinsinn
Og auðvitað fékk stóri bróðirinn smá glaðning í tilefni dagsins
Það var ekki fleira þennan þriðjudaginn :-)
Posted by Rósir og rjómi at 18:27 No comments:
Email ThisBlogThis!Share to TwitterShare to FacebookShare to Pinterest
Labels: endurvinnsla, föndur, innpökkun, kort, merkimiðar
Þrennt á þriðjudegi #2
Þessi nýi liður á blogginu hlaut ágætar viðtökur í síðustu viku.
Þessa vikuna er það:
1. einfaldur poki sem er búið að prenta á og smella smá mynsturlímbandi á,
2. fallegt kort sem er hægt að fá fríkeypis á netinu og prenta út,
3. úrval af spakmælum prentað út sem innblástur fyrir góðan dag.
Ég vona að þið eigið ljúfan þriðjudag
Posted by Rósir og rjómi at 17:15 3 comments:
Email ThisBlogThis!Share to TwitterShare to FacebookShare to Pinterest
Labels: DIY, gjafahugmynd, innpökkun, kort, munsturlímband, Washi teip
Kort fyrir káta krakka
Ég gerði auðvitað vænan slatta af krakkakortum þegar ég tók mig til í kortagerðinni um daginn.
Mér finnst þessar vindrellur svo sætar
Svo lék ég mér með Washi límbönd
Svona límbandakort ættu flestir að geta gert enda lítil þörf fyrir föndurgræjur til þess að skella í svona kort.
Posted by Rósir og rjómi at 22:35 No comments:
Email ThisBlogThis!Share to TwitterShare to FacebookShare to Pinterest
Labels: afmæliskort, föndur, kort, krakkakort, munsturlímband, Washi teip
Nokkur einföld en ólík kort
Mér datt í hug að sýna ykkur nokkur kort sem ég hef dundað við undanfarið:
Einlitur pappír, falleg vísa og laufblaðastimpill og blek frá Stampin´Up
Aftur einlitur pappír og stimpill frá Stampin´Up
Ég skellti í þetta kort fyrir yndisleg vinahjón okkar, textann getið þið fundið hérna
Posted by Rósir og rjómi at 14:38 1 comment:
Email ThisBlogThis!Share to TwitterShare to FacebookShare to Pinterest
Labels: föndur, kort, merkimiðar, munsturlímband, Washi teip
....eiga kannski ekkert sérlega mikið sameiginlegt nema helgina sem er alveg að verða búin.
Mamma mín er ein af þessum frábæru ofurmömmum og fékk auðvitað kort og smá gjöf í tilefni dagsins.
Ég klippti hjarta úr út pappír og límabandaði svo yfir það og allt kortið. Skar svo hjartað út og dúllaði (hvernig finnst ykkur það sem þýðing á "doodling"?) inn í hjartað. Það kom mér á óvart hvað það er auðvelt að dúlla svona. Hugmyndin að kortinu er fengin héðan.
Þeið getið skoðað kortin mín frá því í fyrra hér
Svo var ég búin að lofa ykkur svolitlu Pollapönki.
Hér var auðvitað Júróvisjónpartý og á meðan tveir litlir gormar biðu spenntir eftir að gleðin hæfist var bæði horft á Pollapönk á YouTube og svo skellt í einföldustu þemaskreytingu fyrr og síðar:
Það kom að því að það kom sér vel að eiga kertastjaka í allskonar litum.
Ég átti bleikt mynsturlímaband, það reddaði málunum.
Til hamingju með daginn allar mömmur!
p.s. Rósir og rjómi eru loksins komin á Fésbókina, auðvelt að fylgjast með þar.
Posted by Rósir og rjómi at 22:57 No comments:
Email ThisBlogThis!Share to TwitterShare to FacebookShare to Pinterest
Labels: DIY, dúllerí, föndur, kort, mæðradagur, munsturlímband, Washi teip
Fljótleg og falleg kort með gjöf sem seint gleymist og getur hvorki týnst né skemmst
Ég hef víst áður minnst á að ég sérhæfi mig í einföldum kortum. Þessi eru svo sannarlega einföld og fljótlegt en engu að síður falleg og skemmtileg.
Það sem þú þarft er:
kort (eða samanbrotið blað)
3-4 mismunandi pappírsmynsturlímbönd (e. washi tape, masking tape)
Þau börn systkinna minna sem að búa á höfuðborgarsvæðinu fengu svona gjafabréf í jólagjöf. Gjafabréf á ljúfa samveru með mismunandi atriðum eftir því hvað barninu finnst skemmtilegast að gera þegar það kemur í heimsókn til okkar.
Systursyni mínum sem er nýorðinn 5 ára finnst fátt skemmtilegra en að fá að gista. Það er meira að segja aðeins betra en brauð með jarðarberjasultu (honum finnst 5-7 heilkornabrauðsneiðar með jarðarberjasultu oftast hæfilegt magn).
Út á róló var sérlega skemmtilegt í þetta sinn þar sem það var nóg af nýföllnum snjó og glimrandi gott veður (jú víst, það var einn dagur þarna um daginn!)
Myndarlegu strákarnir mínir með svona líka fallegri sólarupprás í bakgrunni
Einhverjir sem kannast við sleðann góða í öðru hlutverki?
Ljúfur dagur með þessum sólargeislum
Náttúran átti líka stórleik, svona stund á milli storma
Posted by Rósir og rjómi at 00:10 2 comments:
Email ThisBlogThis!Share to TwitterShare to FacebookShare to Pinterest
Labels: föndur, gjafahugmynd, kort, munsturlímband, Washi teip
Jólakveðja á síðasta degi jóla
Á síðasta degi jóla kemur síðbúin jólakveðja til lesenda Rósa og rjóma.
Svona voru jólakortin í ár. Afar einföld og fljótleg og mynd af fallega guttanum mínum í aðalhlutverki.
Ég dúllaði aðeins við umslögin
Þetta er sígildur stimpill sem að naut sín svona vel þegar ég litaði á hann með "stimpil-tússlitum".
Svolítið dúllerí en mér fannst áferðin svo falleg.
Ég dúllaði líka aðeins við gotteríiskörfu handa starfsmönnunum á leikskóla litla guttans
Fyllti hana með ýmiskonar góðgæti í margvíslegum skilningi
Setti  mikið af lífrænum vörum, ég er að æfa mig í að vera betri neytandi og jarðarbúi með því að velja oftar lífrænt og eða "Fair Trade". Það er oft hægt þegar maður velur gjafir.
Ég gleymdi að taka myndir af heimagerðu jólamöndlunum, en þær sem rötuðu upp í mig á meðan ég var að pakka þessum brögðuðust afar vel!
Ég vona að þið hafið það jafn gott yfir hátíðarnar og ég.
Gleðilegt nýtt ár og takk fyrir samfylgdina á því gamla.
Posted by Rósir og rjómi at 21:28 2 comments:
Email ThisBlogThis!Share to TwitterShare to FacebookShare to Pinterest
Labels: DIY, dúllerí, föndur, innpökkun, jól, kort, munsturlímband, súkkulaði, Washi teip
Núna bætist ég í hóp þeirra sem skrifa um blessuð jólin sem bráðum koma! En það borgar sig að vera tímanlega ef maður vill föndra jólakortin sín sjálfur og mér datt í hug að sýna ykkur jólakortin frá því í fyrra (sjáið til, ég gerði þau auðvitað á síðustu stundu í fyrra og hafði engan tíma til þess að sýna ykkur þau kortér í jól, en það kemur sér vel í ár að eiga efni í handraðanum!)
Þegar maður föndrar nokkra tugi korta er lykilatriði að hafa þau einföld og einföld kort eru jú mín sérgrein!
Ég prentaði út þessa fínu mynd af litla guttanum,
skar út "mottur" undir myndirnar, nokkrum millimetrum stærri en myndin sjálf
og notaði svo hluta af jólapappírnum sem ég hef sankað að mér í gegnum tíðina í einfalda renninga
Að lokum smellti ég í lítinn jólastimpil í hornið á kortinu, það gerði gæfumuninn
Kortin urðu skemmtilega fjölbreytt þrátt fyrir einfaldleikann
Þið verðið að afsaka myndgæðin, myndirnar voru að sjálfsögðu teknar á síðustu stundu, rétt mundi eftir því áður en ég lokaði umslögunum!
Ég þarf svo að leggja höfuðið í bleyti fyrir jólakort þessa árs.....
Posted by Rósir og rjómi at 22:43 2 comments:
Email ThisBlogThis!Share to TwitterShare to FacebookShare to Pinterest
Labels: föndur, jól, kort
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.